turjo4nis/wikipedia-bn-dump-20250701 huggingface dataset:
প্রাণ নাথ থাপার

জেনারেল প্রাণ নাথ থাপার ভারতীয় সেনাবাহিনীর সেনাপ্রধান ছিলেন ১৯৬১ সালের ৮ মে থেকে ১৯৬২ সালের ১৯ নভেম্বর পর্যন্ত।

সৈনিক জীবন
লাহোরের সরকারী কলেজ থেকে পাশ করার পর প্রাণ ব্রিটেনের স্যান্ডহার্স্ট বিদ্যাপীঠে যোগদান করেন এবং ওখান থেকে ১৯২৬ সালের ৪ ফেব্রুয়ারি সেকেন্ড লেফটেন্যান্ট হিসেবে বের হন। তার ব্যাচমেটদের মধ্যে ভবিষ্যৎ সেনাপ্রধান কোদানদেরা সুবাইয়া থিমাইয়াও ছিলেন। প্রাণ কমিশন পাবার পর ব্রিটেনেই ছিলেন এবং তার পরের বছর ভারতে ব্রিটিশ সৈনিকদের দ্বারা গঠিত একটি ব্যাটেলিয়নে নিয়োগ পান। ১৯২৭ সালের ১৮ এপ্রিল তিনি ভারতীয় সেনাবাহিনীর 'প্রকৃত' কর্মকর্তা হওয়ার সম্মান অর্জন করেন অর্থাৎ তার কমিশন নিয়মিত করা হয়। ৪ মে ১৯২৮ তারিখে তিনি লেফটেন্যান্ট পদে পদোন্নতি পান। তিনি তার চাকরি জীবনের প্রথম ১০ বছর ১ম পাঞ্জাব রেজিমেন্টের ১ম ব্যাটেলিয়নে কাটান, এবং বর্তমান পাকিস্তানস্থিত 'কোয়েটা স্টাফ কলেজ' এ স্টাফ কোর্স করেন, এছাড়াও তিনি ব্রিটেনের 'মিনলি ম্যানোর' এলাকায় পদাতিক যুদ্ধ বিষয়ক একটি কোর্স করেন। ১৯৩৫ সালের ৪ ফেব্রুয়ারি তিনি ক্যাপ্টেন হন।

দ্বিতীয় বিশ্বযুদ্ধের সময় ১৯৪১ সালে তিনি বার্মায় ছিলেন এবং পরে মধ্যপ্রাচ্য এবং ইতালীতে যান। ১৯৪২ সালের অক্টোবর মাসে তিনি একটি ব্রিগেডের ব্রিগেড-মেজর হিসেবে দায়িত্ব পান। ৪ ফেব্রুয়ারি ১৯৪৩ তারিখে তিনি মেজর হন এবং ১৯৪৫ সালে সহকারী সামরিক সচিব পদে নিয়োগ পান। ১৯৪৬ সালে তিনি ১ম পাঞ্জাব রেজিমেন্টের ১ম ব্যাটেলিয়নের (তার কমিশনের ইউনিট) অধিনায়কত্ব করেন, ব্যাটেলিয়নটিকে তখন ইন্দোনেশিয়াতে পাঠানো হয়েছিলো এবং পরে পূর্ববঙ্গে ১৬১ পদাতিক ব্রিগেডের অধিনায়ক নিযুক্ত হন। ভারত বিভাজনের সময় প্রাণ সেনাবাহিনী সদর দপ্তরে মিলিটারি অপারেশন্স এন্ড ইন্টেলিজেন্স পরিদপ্তরের পরিচালক ছিলেন।

১৯৪৭ সালের নভেম্বরে প্রাণ মেজর-জেনারেল পদবীতে উন্নীত হন। কয়েক মাস তিনি চীফ অব দ্যা জেনারেল স্টাফ এবং পরে ১৯৪৯ সালের আগস্ট পর্যন্ত মিলিটারি সেক্রেটারি হিসেবে কাজ করেন; এই মাসেই তিনি মাস্টার জেনারেল অব অর্ডন্যান্স হিসেবে নিয়োগ পান। ১৯৫৪ সাল পর্যন্ত তিনি একটি পদাতিক ডিভিশনের অধিনায়কত্ব করেন এবং ঐ বছরই লেফটেন্যান্ট-জেনারেল হিসেবে পদোন্নতি পেয়ে একটি কোরের অধিনায়ক হন। ১৯৫৫ সালে তিনি লন্ডনের 'ইম্পেরিয়াল ডিফেন্স কলেজ' এ পড়ার সুযোগ পান এবং ওখান থেকে পড়ে পাশ করে তিনি ভারতীয় সেনাবাহিনীর সাউদার্ন কমান্ড এর অধিনায়ক (জেনারেল অফিসার কমান্ডিং-ইন-চীফ) হিসেবে নিয়োগ পান। ১৯৬১ সালের ৮ মে তিনি তারই স্যান্ডহার্স্ট কোর্সমেট জেনারেল কোদানদেরা সুবাইয়া থিমাইয়া'র কাছ থেকে সেনাপ্রধানের দায়িত্ব বুঝে নেন। তিনি রাজপুতনা রাইফেলসের 'কর্নেল অব দ্যা রেজিমেন্ট' এর সম্মান পেয়েছিলেন।

চীন-ভারত যুদ্ধ
১৯৬২ সালের ভারত-চীন যুদ্ধে ভারতীয় সেনাবাহিনীর পরাজয়ের পর জেনারেল প্রাণ সেনাবাহিনী থেকে পদত্যাগ করেন ১৯ নভেম্বর ১৯৬২ তারিখে।

তথ্যসূত্র

ভারতীয় জেনারেল
পাঞ্জাবি ব্যক্তি
১৯০৬-এ জন্ম
১৯৭৫-এ মৃত্যু
ব্রিটিশ ভারতীয় সেনা কর্মকর্তা
দ্বিতীয় বিশ্বযুদ্ধের ভারতীয় সেনা কর্মকর্তা
সেনাবাহিনী প্রধান (ভারত)
পাঞ্জাব, ভারতের সামরিক ব্যক্তি
পরম বিশিষ্ট সেবা পদক প্রাপক
রাজেন্দ্রসিংজি জাদেজা

জেনারেল মহারাজ শ্রী রাজেন্দ্রসিংজি জাদেজা (১৫ জুন ১৮৯৯ - ১ জানুয়ারি ১৯৬৪) ভারতীয় সেনাবাহিনীর প্রথম প্রধান (চীফ অব দ্যা আর্মি স্টাফ) ছিলেন, তিনি ছিলেন জেনারেল কোদানদেরা মদপ্পা কারিয়াপ্পা'র পর দ্বিতীয় ভারতীয় যিনি ভারতীয় সেনাবাহিনীর সর্বোচ্চ পদে আসীন হন, তার সর্বোচ্চ পদটি ইংরেজি কমান্ডার-ইন-চীফ থেকে চীফ অব দ্যা আর্মি স্টাফ করা হয়।

সেনা জীবন
১৯২১ সালে তিনি ব্রিটেনের রয়েল মিলিটারি কলেজ স্যান্ডহার্স্ট থেকে সেকেন্ড লেফটেন্যান্ট হিসেবে কমিশন পান একজন অনিয়মিত অফিসার হিসেবে। এক বছর তিনি কিংস রয়্যাল রাইফেল কোরের ৩য় ব্যাটেলিয়নে ছিলেন এবং পরে ২য় রাজকীয় ল্যান্সার্সে বদলী হয়েছিলেন। একজন 'কিংস কমিশন্ড ইন্ডিয়ান অফিসার' হিসেবে জাদেজা ব্রিটিশ ভারতীয় সেনাবাহিনীতে অনেক গুরুত্পূর্ণ পদে অধিষ্ঠিত হয়েছিলেন এবং দ্বিতীয় বিশ্বযুদ্ধে বীরত্বপূর্ণ দক্ষতা দেখিয়েছিলেন।

জাদেজা ছিলেন প্রথম ভারতীয় যিনি যুক্তরাষ্ট্রে মিলিটারি এ্যাটাশে হিসেবে ১৯৪৫-৪৬ সালে দায়িত্ব পালন করেন।

দ্বিতীয় বিশ্বযুদ্ধ
১৯৪১ সালে রাজেন্দ্রসিংজি জাদেজাকে ২য় ল্যান্সার্সের একটি স্কোয়াড্রন অধিনায়ক হিসেবে ভূমধ্যসাগর-মধ্যপ্রাচ্য থিয়েটার'এ পাঠানো হয়। তার এই স্কোয়াড্রনটি ৩য় ভারতীয় মোটর ব্রিগেডের অধীনে ছিলো। জাদেজা এই যুদ্ধে তার অবদানের স্বরূপ 'ডিসটিংগুইশড সার্ভিস অর্ডার' পদক লাভ করেছিলেন এবং ভারতীয় সেনা কর্মকর্তাদের মধ্যে তিনিই সর্বপ্রথম এই পদকপ্রাপ্ত হন ১৯৪১ সালে।

স্বাধীন ভারত
১৯৪৬ সালে জাদেজা ব্রিগেডিয়ার হন, ১৯৪৭ এ মেজর-জেনারেল এবং ১৯৪৮ সালে লেঃ জেনারেল পদে উন্নীত হন। তিনি সফলভাবে 'দিল্লী এন্ড ইস্ট পাঞ্জাব কমান্ড' এর জেনারেল অফিসার কমান্ডিং (১৯৪৭-৪৮); জেনারেল অফিসার কমান্ডিং-ইন-চীফ অব ইস্টার্ন কমান্ড (১৯৪৮) এবং সাউদার্ন কমান্ডের জেনারেল অফিসার কমান্ডিং-ইন-চীফ (১৯৪৮-১৯৫৩) এর দায়িত্ব পালন করেন।

কোদানদেরা মদপ্পা ক্যারিয়াপ্পার পরে জাদেজাই ছিলেন সবচেয়ে ঊর্ধ্বতন কর্মকর্তা; ক্যারিয়াপ্পা অবসরে গমন করলে জেনারেল জাদেজা ১৪ জানুয়ারি ১৯৫৩ তারিখে কমান্ডার-ইন-চীফ অব দ্যা ইন্ডিয়ান আর্মি নিযুক্ত হন। ১৯৫৫ সালের ১ এপ্রিল 'কমান্ডার-ইন-চীফ অব দ্যা আর্মি' পদটি 'চীফ অব দ্যা আর্মি স্টাফ' নামে পরিবর্তিত হয়ে যায়; ঠিক এই অনুযায়ীই জেনারেল রাজেন্দ্রসিংজি ভারতীয় সেনাবাহিনীর প্রথম প্রধান বিবেচিত হন। ১৯৫৫ সালের ১৪ই মে পর্যন্ত জেনারেল রাজেন্দ্রসিংজি সেনাপ্রধানের দায়িত্বে ছিলেন এবং তিনি জেনারেল এস এম শ্রীনাগেশ দ্বারা স্থলাভিষিক্ত হন। জেনারেল রাজেন্দ্রসিংজি ১৯৬৪ সালের ১ জানুয়ারি মারা যান।

তথ্যসূত্র

বহিঃসযোগ
সেনাবাহিনীর ওয়েবসাইটে জেনারেল রাজেন্দ্রসিংজির প্রোফাইল
Offer of supecession? Another such suggestion
Khadakvasla inaugurated on his watch
Dates as head of the army

ভারতীয় জেনারেল
১৮৯৯-এ জন্ম
১৯৬৪-এ মৃত্যু
ব্রিটিশ ভারতীয় সেনা কর্মকর্তা
সেনাবাহিনী প্রধান (ভারত)
দ্বিতীয় বিশ্বযুদ্ধের ভারতীয় সেনা কর্মকর্তা
ডিস্টিংগুইসড সার্ভিস অর্ডার কোম্পানিয়ন্স
গুজরাতের ব্যক্তি
ভারতীয় রাজপদ
ভারতীয় হিন্দু
গুজরাতি ব্যক্তি
হ্যারি মেকপিস

যোসেফ উইলিয়াম হেনরি মেকপিস (; জন্ম: ২২ আগস্ট, ১৮৮১ - মৃত্যু: ১৯ ডিসেম্বর, ১৯৫২) ইয়র্কশায়ারের মিডলসবোরা এলাকায় জন্মগ্রহণকারী ইংরেজ আন্তর্জাতিক ক্রিকেটার, ফুটবলার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২০ থেকে ১৯২১ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও ইয়র্কশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শীতা দেখিয়েছেন হ্যারি মেকপিস।

প্রথম-শ্রেণীর ক্রিকেট 
নিজ দেশের পক্ষে চারবার করে ক্রিকেট ও ফুটবল খেলায় অংশগ্রহণের সুযোগ ঘটে তার। ফুটবলে মধ্যমাঠের খেলোয়াড় ছিলেন হ্যারি মেকপিস। মাত্র ১২ জন ইংরেজ খেলোয়াড়ের একজনরূপে আন্তর্জাতিক খেলায় দ্বৈত ভূমিকায় অবতীর্ণ হয়েছেন। অন্যদিকে, ক্রিকেটে রক্ষণাত্মক ভঙ্গীমায় খেলতেন।

ঘরোয়া ক্রিকেট 
প্রথম-শ্রেণীর ঘরোয়া ক্রিকেটে ল্যাঙ্কাশায়ারের পক্ষে খেলেছেন। ১৯০৬ থেকে ১৯৩০ সাল পর্যন্ত দলের নিয়মিত সদস্য ছিলেন হ্যারি মেকপিস।

১৯০৬ সালে ক্যান্টারবারিতে আলবার্ট চেভেলিয়ার টেলর কেন্ট বনাম ল্যাঙ্কাশায়ারের মধ্যকার খেলার চিত্র অঙ্কনের প্রস্তুতি নিলে হ্যারি মেকপিস বিজয়ী কেন্ট দলকে একত্রিত করার দায়িত্ব পান। তবে, মেকপিস এ চিত্রে স্থানাভাবের কারণে আসতে পারেননি। ফলে উইলিয়াম ফিন্ডলেকে ব্যাটসম্যান হিসেবে দেখাতে বাধ্য হন। অথচ, ফিন্ডলে খেলায় অংশগ্রহণই করেননি। তাস্বত্ত্বেও তিনি টেলরের লন্ডন স্টুডিওতে সারের সম্পাদক হিসেবে উপস্থিত হবার সুযোগ পান।

টেস্ট ক্রিকেট 
১৯২০-২১ মৌসুমে অ্যাশেজ সিরিজ খেলার জন্য মনোনীত হন ও ইংল্যান্ড দলের অন্যতম সদস্যরূপে অস্ট্রেলিয়া গমন করেন। ঐ সফরেই খেলোয়াড়ী জীবনের চার টেস্টে অংশ নেন। ৩১ ডিসেম্বর, ১৯২০ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটেছিল হ্যারি মেকপিসের।

মূল্যায়ন 
নেভিল কারদাস তার সম্পর্কে মন্তব্য করেন যে, ‘ল্যাঙ্কাশায়ার ও ইয়র্কশায়ারের ক্রিকেটে মেকপিস অমর হয়ে রয়েছেন।’ ডাডলি কারিও, মেকপিস সম্পর্কে মূল্যায়ন করেন যে, ‘ব্যাটিং অনুপযোগী পিচে বাঁক খাওয়া বলকে মোকাবিলা করায় সিদ্ধহস্তের অধিকারী ছিলেন। ব্যাটিংয়ে তিনি খুব কমই নজর কেড়েছেন। তবে, রক্ষণাত্মক ভঙ্গীমায় বলকে আটকানোতে বেশ দক্ষ ছিলেন।’

ফুটবলে অংশগ্রহণ 
১৯০২-০৩ মৌসুম থেকে ১৯১৪-১৫ মৌসুম পর্যন্ত এভার্টনের পক্ষে ফুটবল খেলেন হ্যারি মেকপিস। তন্মধ্যে, ১৯০৬ সালে এফএ কাপের চূড়ান্ত খেলায় শিরোপা বিজয়ী দলের সদস্য ছিলেন। ১৯০৬ থেকে ১৯১২ সাল পর্যন্ত ইংল্যান্ড ফুটবল দলের পক্ষে উইং হাফ হিসেবে চারবার অংশ নেন। এভার্টন্স হল অব ফেমে অন্তর্ভুক্ত হন তিনি।

ব্যক্তিগত জীবন 
খেলা থেকে অবসর নেয়ার পর দুই দশককাল কাউন্টি কোচের দায়িত্বে ছিলেন। ১৯ ডিসেম্বর, ১৯৫২ তারিখে চেশায়ারের বেবিংটনে ৭১ বছর বয়সে হেনরি মেকপিসের দেহাবসান ঘটে।

তথ্যসূত্র

আরও দেখুন 
 জ্যাক রাসেল
 কেন্ট কাউন্টি ক্রিকেট ক্লাব
 ইংরেজ টেস্ট ক্রিকেটারদের তালিকা
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ 
 

 ইংল্যান্ডস্টেটস.কমে হ্যারি মেকপিস

১৮৮১-এ জন্ম
১৯৫২-এ মৃত্যু
১৯১৯ থেকে ১৯৪৫ সময়কালীন ইংরেজ ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইয়র্কশায়ারের ক্রিকেটার
নর্থ ভার্সাস সাউথের ক্রিকেটার
মেরিলেবোন ক্রিকেট ক্লাবের ক্রিকেটার
ল্যাঙ্কাশায়ারের ক্রিকেটার
ইংরেজ ফুটবলার
ইংল্যান্ডের আন্তর্জাতিক ফুটবলার
ইংরেজ ফুটবল লিগের খেলোয়াড়
এভার্টন ফুটবল ক্লাবের খেলোয়াড়
প্রথম বিশ্বযুদ্ধের ব্রিটিশ সামরিক কর্মকর্তা
প্রথম বিশ্বযুদ্ধে রয়্যাল এয়ার ফোর্সের কর্মকর্তা
মিডলসবোরা থেকে আগত ক্রিকেটার
প্যাট্রিশিয়া আর্কেট

প্যাট্রিশিয়া আর্কেট (ইংরেজি: Patricia Arquette; জন্ম: ৮ই এপ্রিল, ১৯৬৮) হলেন একজন মার্কিন অভিনেত্রী। অভিনয় জীবনে তিনি একটি একাডেমি পুরস্কার, একটি গোল্ডেন গ্লোব পুরস্কার, একটি বাফটা পুরস্কার, একটি স্ক্রিন অ্যাক্টরস গিল্ড পুরস্কার, একটি ক্রিটিকস চয়েস চলচ্চিত্র পুরস্কার, একটি স্যাটেলাইট পুরস্কার, একটি ইন্ডিপেন্ডেন্ট স্পিরিট পুরস্কার এবং একটি এমি পুরস্কার লাভ করেন।

চাক রাসেল পরিচালিত আ নাইটমেয়ার অন এল্ম স্ট্রিট থ্রি: ড্রিম ওয়ারিয়রস (১৯৮৭) চলচ্চিত্রে ক্রিস্টেন পার্কার চরিত্র অভিনয়ের মধ্য দিয়ে তার বড় পর্দায় অভিষেক হয়। তার অন্যান্য উল্লেখযোগ্য চলচ্চিত্র হল টনি স্কটের ট্রু রোম্যান্স (১৯৯৩), টিম বার্টনের এড উড (১৯৯৪), ডেভিড ও. রাসেলের ফ্লার্টিং উইথ ডিজাস্টার (১৯৯৬), ডেভিড লিঞ্চের লস্ট হাইওয়ে (১৯৯৭), স্টিভেন ফ্রেয়ার্সের দ্য হাই-লো কান্ট্রি (১৯৯৮), মার্টিন স্কোরসেজির ব্রিংগিং আউট দ্য ডেড (১৯৯৯) এবং অ্যান্ড্রু ডেভিসের হোলস্‌ (২০০৩)।

রিচার্ড লিংকলেটারের ২০০২ থেকে ২০১৪ পর্যন্ত চিত্রায়িত বয়হুড (২০১৪) চলচ্চিত্রে অভিনয়ের জন্য তিনি সমাদৃত হন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব, বাফটা, ক্রিটিকস চয়েস, স্ক্রিন অ্যাক্টরস গিল্ড, স্যাটেলাইট ও ইন্ডিপেন্ডেন্ট স্পিরিট পুরস্কারসহ আরও অন্যান্য সমালোচনামূলক পুরস্কার লাভ করেন।

টেলিভিশনে তিনি মিডিয়াম (২০০৫-১১) টেলিভিশন ধারাবাহিকে কাজ করে প্রশংসিত হন এবং ২০০৫ সালে নাট্য ধারাবাহিকে অনন্য কেন্দ্রীয় অভিনেত্রী বিভাগে প্রাইমটাইম এমি পুরস্কার লাভ করেন এবং আরও একবার মনোনয়ন লাভ করেন। এছাড়া এই ধারাবাহিকে তার ভূমিকার জন্য তিনি তিনবার গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনি শোটাইম চ্যানেলের মিনি ধারাবাহিক এসকেপ অ্যাট ড্যানমোরা (২০১৮)-এ জয়েস মিচেল চরিত্রে অভিনয় করে সেরা মিনি ধারাবাহিক বা টিভি চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন।

তথ্যসূত্র

বহিঃসংযোগ

 
 

১৯৬৮-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
আর্কেট পরিবার
ইহুদি মার্কিন ব্যক্তি
পোলীয় ইহুদি বংশোদ্ভূত মার্কিন ব্যক্তি
ফরাসি-কানাডীয় বংশোদ্ভূত মার্কিন ব্যক্তি
ভার্জিনিয়ার অভিনেত্রী
মার্কিন ইহুদি অভিনেত্রী
মার্কিন কণ্ঠাভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
রুশ ইহুদি বংশোদ্ভূত মার্কিন ব্যক্তি
শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টিভি চলচ্চিত্র) বিজয়ী
নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
স্ক্রিন অ্যাক্টরস গিল্ড পুরস্কার বিজয়ী
স্যাটেলাইট পুরস্কার বিজয়ী
মার্কিন নারী চলচ্চিত্র প্রযোজক
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী
সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
আত্ম-বিবাচন
লিজি গ্রিনি

লিজি এনি গ্রিনি(জন্ম মে ১, ২০০৩) হলেন একজন মার্কিন অভিনেত্রী। তিনি মার্কিন শিশুতোষ চ্যানেল নিকেলোডিয়ন-এ প্রচারিত হাস্যরস দৃশ্যকাব্যের ধারাবাহিক নিকি, রিকি, ডিকি এন্ড ডওন-এ তার চরিত্র ডওন হার্পার" হিসেবে অভিনয় করার জন্য বিশেষ ভাবে পরিচিত।

জীবন এবং অভিনয় জীবন
২০১৪ সালের ১৩ই সেপ্টেম্বর, তাকে  নিকি, রিকি, ডিকি এন্ড ডওন'' ধারাবাহিকে মূল ভূমিকায়, ডওন হার্পার চরিত্রে অভিনয় করতে দেখা যায়।

চলচ্চিত্র সমূহ

পুরস্কার এবং মনোনয়ন সমূহ

তথ্যসূত্র

বহিঃসংযোগ
 
 

মার্কিন টেলিভিশন অভিনেত্রী
২০০৩-এ জন্ম
ডালাসের অভিনেত্রী
২১শ শতাব্দীর মার্কিন অভিনেত্রী
মার্কিন শিশু অভিনেত্রী
জীবিত ব্যক্তি
বাংলা ভাষার ভারতীয় টেলিভিশন চ্যানেলের তালিকা

নিচে ভারতে বাংলা ভাষার ভারতীয় টেলিভিশন চ্যানেলের তালিকা।

বিনোদন

 ডিডি বাংলা
 আকাশ আট
 কালার্স বাংলা
 রূপসী বাংলা
 সনি আট
 স্টার জলসা
 স্টার জলসা এইচডি 
 জি বাংলা
 জি বাংলা এইচডি
সান বাংলা
মহুয়া বাংলা
এন্টার 10বাংলা

খবর

 ২৪ ঘণ্টা
 এবিপি আনন্দ
 নিউস 18 বাংলা
 টিভি৯ বাংলা
 নিউস লাইভ বাংলা (নর্থ ইস্ট ফার্স্ট বাংলা চ্যানেল)
 চ্যানেল ১০
 চ্যানেল দিনরাত
 হাই নিউজ
 ওঙ্কার অনলি ট্রুথ
 কলকাতা টিভি
 নিউজ টাইম
 রিপাবলিক বাংলা
 আমার বাংলা
 ফোকাস বাংলা
 জি বাংলা খবর
 মহুয়া খবর
 তারা নিউজ
 আনন্দ বার্তা 
 হেডলাইনস ত্রিপুরা
 নিউজ ভ্যানগার্ড
 রাইস ইস্ট বাংলা
 আর প্লাস
 ক্যালকাটা টিভি
 ক্যালকাটা টিভি লাইভ
 জয়তু টিভি
 বাংলা জাগো টিভি

চলচ্চিত্র
 জলসা মুভিজ
 জি বাংলা সিনেমা
 কালার্স্ বাংলা সিনেমা
 খুশবু বাংলা
 আমার সিনেমা

কিডস 
 নিকেলোডিয়ন বাংলা 
 সনি ইয়েই বাংলা 
 রঙিন টিভি

সঙ্গীত
 সঙ্গীত বাংলা
 তারা মিউজিক
 মিউজিক এফ ফাটাফাটি
 ধুম মিউজিক
 বাংলা টকিজ
 অন টিভি (a newly launched bengali music tv channel)

তথ্যপ্রযুক্তি এবং জীবনধারা
ডিসকভারি বাংলা
ন্যাট জিও বাংলা

এইচডি চ্যানেল
স্টার জলসা এইচডি
কালার্স বাংলা এইচডি
জি বাংলা এইচডি
সান বাংলা এইচডি
জলসা মুভিজ এইচডি

বাংলা ভাষার টেলিভিশন চ্যানেল
ভারতে টেলিভিশন চ্যানেলের তালিকা
বাংলা ভাষা
কাউখালী থানা, রাঙ্গামাটি

কাউখালী থানা বাংলাদেশের রাঙ্গামাটি জেলার অন্তর্গত কাউখালী উপজেলার একটি থানা।

প্রতিষ্ঠাকাল 
কাউখালী থানা প্রতিষ্ঠিত হয় ১৯৭৬ সালে।

প্রশাসনিক এলাকাসমূহ 
কাউখালী উপজেলার ৪টি ইউনিয়নের প্রশাসনিক কার্যক্রম কাউখালী থানার আওতাধীন।

ইউনিয়নসমূহ:
 ১নং বেতবুনিয়া
 ২নং ফটিকছড়ি
 ৩নং ঘাগড়া
 ৪নং কলমপতি

আরও দেখুন 
 কাউখালী উপজেলা
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি জেলার থানা
কাউখালী উপজেলা (রাঙ্গামাটি)
হীরা পান্না

হীরা পান্না () হচ্ছে ১৯৭৩ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির লেখক, প্রযোজক এবং পরিচালক ছিলেন দেব আনন্দ, এই চলচ্চিত্রে ছিলেন দেব আনন্দ, জিনাত আমান, রাখী, রহমান, জীবন, এ কে হাঙ্গাল, প্যানতাল এবং ধীরাজ কুমার। চলচ্চিত্রটির সঙ্গীত পরিচালনায় ছিলেন রাহুল দেব বর্মণ।

কাহিনীসংক্ষেপ
হীরা (দেব আনন্দ) এর জীবনে দুটি গুরুত্বপূর্ণ জিনিসের একটি হচ্ছে আলোকচিত্র গ্রহণ এবং এয়ার-হোস্টেস রীমা (রাখী) এর জন্য তার ভালোবাসা। রীমা একটি বিমান দূর্ঘটনায় মারা গেলে হীরা তার আলোকচিত্র শখ নিয়ে আবার ব্যস্ত হয়ে পড়ে তবে তাকে ভুলতে পারেনা। একদা রাজা সাব (রহমান) নামের এক ধনাঢ্য ব্যক্তির একটি অনুষ্ঠানে হীরা ছবি তুলছিলো, ঐ অনুষ্ঠানে একটি ডায়মন্ড চুরী হয় পান্না (জিনাত আমান) দ্বারা, সে ওটা চুরি করে হীরার গাড়িতে লুকিয়ে রাখে। যখন হীরা জানতে পারে চুরির ব্যাপারে এবং সেই ডায়মন্ডটি তার কাছেই আছে তখন সে পান্নাকে পুলিশে ধরিয়ে দিতে চায় কিন্তু সে আবার জানতে পারে পান্না হচ্ছে তার মৃত প্রেমিকা রীমার ছোটো বোন।

অভিনয়ে
দেব আনন্দ - হীরা ভাণ্ডারী
জিনাত আমান - পান্না
রাখী - রীমা
রহমান - রাজা সাব
জীবন - হরি
প্যানতাল - কমল
সুধীর - কামরান
শীতল - রত্ন
এ কে হাঙ্গাল - দিওয়ান করণ সিং
মনমোহন - বীরু
ম্যাক মোহন - অনিলের আলোকচিত্রকারী
ধীরাজ কুমার - অনিল

ক্রু
পরিচালক - দেব আনন্দ
লেখক - দেব আনন্দ, সুরাজ সানিম (অতিরিক্ত সংলাপ)
প্রযোজক - দেব আনন্দ, কল্পনা কার্তিক (সহকারী)
সম্পাদক - বাবু শেখ, অশোক বান্ডেকর (সহকারী), অচ্ছুৎ গুপ্ত (কালার কনসালট্যান্ট)
সিনেমাটোগ্রাফার - ফলি মিস্ত্রি
আর্ট ডাইরেক্টর - টি কে দেসাই
প্রোডাকশন কম্পানি - নবকেতন ইন্টারন্যাশনাল ফিল্মস
প্রোডাকশন ম্যানেজার - রশিদ আব্বাসী, কুমার ডি ভুটানি, আর এস মনিয়ান, মনোহর, এন মেহরা
সহকারী পরিচালক - বিশ্বমিত্র আদিল, গোগি আনন্দ
সহকারী আর্ট ডাইরেক্টর - নানা, শরদ পোল
কসটিউম এবং ওয়ারড্রোব - অমরনাথ, বলচন্দ্র
সঙ্গীত পরিচালক - রাহুল দেব বর্মণ
সঙ্গীত সহকারী - বসুদেব চক্রবর্তী, মারুতী রাও, মনোহরী সিং
গীতিকার - আনন্দ বকশী
প্লেব্যাক গায়ক-গায়িকা - আশা ভোঁসলে, কিশোর কুমার, লতা মঙ্গেশকর

সঙ্গীত
'বিনাকা গীতিমালার ১৯৭৪ সালের বার্ষিক তালিকায় "পান্না কি তামান্না হে" গানটিকে ১৪ নম্বরে রাখা হয়েছিলো।

তথ্যসূত্র

বহিঃসংযোগ
 

হিন্দি ভাষার চলচ্চিত্র
১৯৭০-এর দশকের হিন্দি ভাষার চলচ্চিত্র
১৯৭৩-এর চলচ্চিত্র
ভারতীয় আদিরসাত্মক নাট্য চলচ্চিত্র
রাহুল দেববর্মণ সুরারোপিত চলচ্চিত্র
ভারতীয় প্রণয়ধর্মী চলচ্চিত্র
আরামবাগ বিধানসভা কেন্দ্র

আরামবাগ (বিধানসভা কেন্দ্র) ভারতের পশ্চিমবঙ্গ রাজ্যের  হুগলি জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত কিন্তু পূর্বে আসনটি সংরক্ষিত ছিল না।

এলাকা 
ভারতের সীমানা পুনর্নির্ধারণ কমিশনের নির্দেশিকা অনুসারে ২০০ নং আরামবাগ বিধানসভা কেন্দ্রটি আরামবাগ পৌরসভা এবং আরান্দি-১, আরান্দি-২, বাটানল, গৌড়হাটি-১, গৌড়হাটি-২, মাধবপুর, মায়াপুর-১, মায়াপুর-২, মলয়পুর-১, মলয়পুর-২, সেলপুর-১, সেলপুর-২ এবং তিরোল গ্রাম পঞ্চায়েত গুলি আরামবাগ সিডি ব্লকের অন্তর্গত।

আরামবাগ বিধানসভা (এসসি) কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।

বিধানসভার বিধায়ক

নির্বাচনী ফলাফল

২০১৬

২০১১

২০০৬

তথ্যসূত্র 

পশ্চিমবঙ্গের বিধানসভা কেন্দ্র
হুগলি জেলার রাজনীতি
১৯৫২-এ পশ্চিমবঙ্গে প্রতিষ্ঠিত
মুগ

মুগ, মুং, মুঙ্গ্ বা মুঁগ লেগুম পরিবারের একটি উদ্ভিদ প্রজাতি। মুগের উৎপত্তিস্থল দক্ষিণ এশিয়া এবং দক্ষিণ-পূর্ব এশিয়ায়, যার মধ্যে ভারত, পাকিস্তান, বাংলাদেশ, নেপাল, মায়ানমার, থাইল্যান্ড, ফিলিপাইন, ইন্দোনেশিয়া, চীন, এবং কোরিয়ায় মুগের ব্যাপক চাষ করা হয়। মুগ এছাড়াও পূর্ব ও মধ্য আফ্রিকা, ওয়েস্ট ইন্ডিজ, মার্কিন যুক্তরাষ্ট্র এবং অস্ট্রেলিয়াযর কিছু অংশে ফলানো হয়ে থাকে। মুগ একইসাথে মসলাদার এবং মিষ্টি খাবারের উপাদান হিসেবে ব্যবহার করা হয়।

বিবরণ
মুগ মূলত খাড়া বা অর্ধ-গড়ানো বর্ষজীবী গুল্ম যা বছরের পুরো সময় জুড়েই হলুদ ফুল এবং হালকা বাদামি রঙের বীজ ফলায়।

ব্যবহার
সাধারণভাবে এশিয়া জুড়ে রান্নায় মুগ ব্যবহার করা হয়ে থাকে।

তথ্যসূত্র

বহিঃসংযোগ

How to make mung bean sprouts at home easy way - clean and safe

ভিডিও ক্লিপযুক্ত নিবন্ধ
ভোজ্য লেগুম
Edible thickening agents
১৭৫৩ সালে বর্ণিত উদ্ভিদ
Vigna
Food paste
ভোজ্য কলাই
১৭৫৩-এ বর্ণিত উদ্ভিদ
এশিয়ায় উদ্ভূত ফসল
সাশা লেইন

সাশা বিয়ানা লেইন (জন্ম সেপ্টেম্বর ২৯, ১৯৯৫) হলেন একজন মার্কিন অভিনেত্রী। তিনি ২০১৬ সালে মুক্তিপ্রাপ্ত ব্রিটিশ চলচ্চিত্র আমেরিকান হানি-এ অভিনয়ের মাধ্যমে চলচ্চিত্র অভিনেত্রী হিসেবে আত্বপ্রকাশ করেন, যেটি পরিচালনা করেন সাবেক ব্রিটিশ অভিনেত্রী এবং চলচ্চিত্র পরিচালিকা এন্দ্রেয়া আর্নোল্ড।

প্রাথমিক জীবন
লেইনের জন্ম হয়, মার্কিন যুক্তরাষ্ট্রের টেক্সাস রাজ্যের হাউস্টন শহরে এবং একই রাজ্যের ডেলাস শহরে তিনি বেড়ে উঠেন। তার বাবা একজন আফ্রিকান-মার্কিন, এবং তার মা নিউজিল্যান্ড-থেকে আগত , যিনি  মাওরি বংশধর।  তার বাবা-মা'র বিবাহ বিচ্ছেদ ঘটে যখন তিনি ছিলেন একজন তরুনী, এবং এর পরবর্তী সময়ে তিনি তার মায়ের সাথে টেক্সাস রাজ্যের ফ্রিস্কো শহরে স্থায়ীভাবে বসবাসের পূর্বে তারা কয়েকবার ডেলাস শহরের বিভিন্ন প্রান্তে বসবাস করেছেন। অভিনেত্রী হওয়ার পূর্বে তিনি টেক্সাস রাজ্যের ফ্রিস্কো শহরের একটি রেস্তোরায় একজন খাবার পরিবেশনকারী হিসেবে কাজ করেন এছাড়াও তিনি বাস্কেটবল, ট্রাক এবং মাঠে অনুষ্ঠিত খেলার একজন লক্ষণীয় খেলোয়াড় ছিলেন। তিনি টেক্সাস রাজ্যের সান মার্কোস শহরে অবস্থিত ট্রক্সাস স্টেট বিশ্ববিদ্যালয়-এ পড়াশোনা করেন, তবে তিনি তা ছেড়ে যান।

কর্মজীবন
লেইন,২০১৬ সালে মুক্তিপ্রাপ্ত সমালোচকদের দ্বারা বহুল প্রশংসিত এবং পুরস্কার বিজয়ী ব্রিটিশ চলচ্চিত্র আমেরিকান হানি'তে অভিনয়ের মাধ্যমে চলচ্চিত্র অভিনেত্রী হিসেবে আত্বপ্রকাশ করেন, চলচ্চিত্রটি মূলত মানবাধিকার লঙ্ঘন সম্পর্কে, যেটির লেখিকা এবং পরিচালিকা সাবেক ব্রিটিশ অভিনেত্রী এবং চলচ্চিত্র পরিচালিকা এন্দ্রেয়া আর্নোল্ড, চলচ্চিত্রটিতে তিনি জনপ্রিয় মার্কিন অভিনেতা শিয়া লাবাউফ এবং মার্কিন অভিনেত্রী রিইলি কিয়োগ-এর বিপরীতে অভিনয় করেন। আর্নোল্ড এক শীতকালীন ছুটির দিনে লেইনকে সমুদ্র সৈকতে রৌদ্রস্নান করতে দেখেন। লেইন একটি সাক্ষাৎকারে বলেন "তিনি আর্নোল্ডের অনুভূতি বুঝতে পারেন এবং তাকে বিশ্বাসকরে একটি অভিনয়ের জন্য পরীক্ষা দেওয়ার সিদ্ধান্ত গ্রহণ করেন।"

ব্যক্তিগত জীবন
লেইন প্রকাশ্যে একজন উভয়কামী। তিনি বর্তমানে ক্যালিফোর্নিয়া রাজ্যের লস অ্যাঞ্জেলেস শহরে বসবাস করেন।

সানড্যান্স চলচ্চিত্র উৎসব চলাকালে, ২০১৮ সালে মুক্তিপ্রাপ্ত তার অভিনীত "মিসেডুকেশন অব ক্যামেরন পোষ্ট" নামক চলচ্চিত্রটি প্রচারণাকালে এক সংবাদ সম্মেলনে লেইন নিদৃষ্ট করেন, তিনি একজন সহকামী।

চলচ্চিত্র সমূহ

চলচ্চিত্র

পুরস্কার এবং মনোনয়ন সমূহ

তথ্যসূত্র

বহিঃসংযোগ
 
 

১৯৯৫-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
ডালাসের অভিনেত্রী
হিউস্টনের অভিনেত্রী
লস অ্যাঞ্জেলেসের অভিনেত্রী
আফ্রিকান-মার্কিন অভিনেত্রী
মার্কিন চলচ্চিত্র অভিনেত্রী
মার্কিন যুক্তরাষ্ট্রের এলজিবিটিকিউ বিনোদনশিল্পী
টেক্সাসের এলজিবিটিকিউ ব্যক্তি
২১শ শতাব্দীর আফ্রিকান-মার্কিন নারী
২১শ শতাব্দীর আফ্রিকান-মার্কিন ব্যক্তি
এলজিবিটিকিউ আফ্রিকান আমেরিকান
গোঘাট বিধানসভা কেন্দ্র

গোঘাট (বিধানসভা কেন্দ্র) ভারতের পশ্চিমবঙ্গ রাজ্যের  হুগলি জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ২০১ নং গোঘাট বিধানসভা (এসসি) কেন্দ্রটি গোঘাট-১ এবং গোঘাট-২ সিডি ব্লকের অন্তর্গত।

গোঘাট বিধানসভা (এসসি) কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।

বিধানসভার বিধায়ক

নির্বাচনী ফলাফল

২০১১

২০০৬
২০০৬ সালের নির্বাচনে, এআইএফবি'র নিরঞ্জন পণ্ডিত তার নিকটতম প্রতিদ্বন্দ্বী তৃণমূল কংগ্রেসের বিষ্ণুপদ পাখিরাকে পরাজিত করেন।

২০০১

তথ্যসূত্র

পশ্চিমবঙ্গের বিধানসভা কেন্দ্র
হুগলি জেলার রাজনীতি
খানাকুল বিধানসভা কেন্দ্র

খানাকুল টাউন (বিধানসভা কেন্দ্র) ভারতের পশ্চিমবঙ্গ রাজ্যের  হুগলি জেলার একটি বিধানসভা কেন্দ্র। এই কেন্দ্র বর্তমানে আসনটি খোলা কিন্তু পূর্বে তপশীলি জাতির জন্য সংরক্ষিত ছিল।

এলাকা
খানা
খানাকুল বিধানসভা (এসসি) কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে তৃণমূল কংগ্রেসের ইকবাল আহমেদ সিপিআই (এম) -এর নিকটতম প্রতিদ্বন্দ্বী সুভাষ পারুইকে পরাজিত করেন।

তথ্যসূত্র

পশ্চিমবঙ্গের বিধানসভা কেন্দ্র
হুগলি জেলার রাজনীতি
তেরে ঘর কে সামনে

তেরে ঘর কে সামনে (, ) হচ্ছে ১৯৬৩ সালে মুক্তিপ্রাপ্ত একটি হিন্দি চলচ্চিত্র। ১৯৬৩ সালের ১ জানুয়ারী, মঙ্গলবার, ছিলো চলচ্চিত্রটির মুক্তির দিন, ব্যাপক দর্শকপ্রিয়তা সহ অনেক আয় করে চলচ্চিত্রটি; ঐ বছরের সর্বোচ্চ আয়কারী চলচ্চিত্রগুলোর মধ্যে তেরে ঘার কে ছামনে ছিলো ষষ্ঠ অবস্থানে। চলচ্চিত্রটি প্রযোজিত হয়েছিলো অভিনেতা দেব আনন্দ দ্বারা এবং কাহিনী লিখেছিলেন আর পরিচালনা করেছিলেন তার ভাই বিজয় আনন্দ, চলচ্চিত্রটি ছিলো ভ্রাতাদ্বয়ের চতুর্থ কাজ, এর আগে তারা একসঙ্গে নাউ দো গিয়ারাহ (১৯৫৭), কালা বাজার (১৯৬০) এবং হাম দোনো (১৯৬১) বানান। বিজয় আনন্দ পরে সফল চলচ্চিত্র গাইড (১৯৬৫), তিসরি মানযিল (১৯৬৬) এবং জনী মেরা নাম (১৯৭০) পরিচালনা করেন।

তেরে ঘর কে সামনের মুখ্য ভূমিকায় ছিলেন দেব আনন্দ, নূতন, রাজেন্দ্রনাথ এবং ওম প্রকাশ। সঙ্গীত পরিচালনা করেন শচীন দেব বর্মণ এবং গীতিকার ছিলেন হাসরাত জয়পুরি। চলচ্চিত্রটি দেব আনন্দ এবং নুতন জুটির শেষ চলচ্চিত্র ছিলো, তারা দুজনে জুটি হিসেবে এর আগে পেয়িং গেস্ট (১৯৫৭), বারিশ (১৯৫৭) এবং মঞ্জিল (১৯৬০) চলচ্চিত্রে কাজ করেন।

চলচ্চিত্রটি কিছুটা রসিকতার ধাঁচের সহ একটি সামাজিক বার্তা দেয় যেঃ "সব নতুন খারাপ না, আবার সব পুরোনোও ভালো নয়"। চলচ্চিত্রটির মূল গল্প হচ্ছে বিদেশ থেকে একটা আর্কিটেক্ট ছেলে ভারতে এসেছে বিদেশী পড়াশোনা শেষ করে এবং একটা ভারতীয় আধুনিক মেয়ের প্রেমে পড়েছে যে ভারতীয় সংস্কৃতি এবং তার মাতাপিতার ইচ্ছাকে শ্রদ্ধা করে। ছেলেটার বাবা এবং মেয়েটার বাবা সবকিছুরই প্রতিদ্বন্দী, এবং কখনো ঝগড়া বন্ধ করেনা। ছেলেটাকে এবং মেয়েটাকে অবশ্যই তাদের বাবাদের মধ্যকার দ্বন্দ্ব মেটাতে হবে এবং শান্তি আনতে হবে।

অভিনয়ে
দেব আনন্দ - রাকেশ আনন্দ কুমার, একজন তরুণ আর্কিটেক্ট যে বাড়িও বানায়
নূতন - সুলেখা, একজন তরুণী যে রাকেশের প্রেমে পড়ে
রাজেন্দ্র নাথ - ক্যাপ্টেন রঞ্জিত 'রনি', একজন সামরিক কর্মকর্তা এবং সুলেখার ভাই
রশিদ খান - মদন গোপাল বাসুরীওয়ালা, রাকেশের সহকারী
পারভীন চৌধুরী - মতিয়া, সুলেখার বান্ধবী
প্রতিমা দেবী - শ্রীমতি করম চাঁদ, সুলেখার মাতা
হরেন্দ্রনাথ বন্দ্যোপাধ্যায় - শেঠ করম চাঁদ, সুলেখার পিতা
মমতাজ বেগম - শ্রীমতি জগন্নাথ, রাকেশের মা
ওম প্রকাশ - লালা জগন্নাথ, রাকেশের বাবা
জনকীদাস - নিলাম বিক্রেতা

তথ্যসূত্র

বহিঃসংযোগ
 
রটেন টম্যাটোসে তেরে ঘর কে সামনে 
বলিউড হাঙ্গামায় তেরে ঘর কে সামনে

ইউটিউবে তেরে ঘর কে সামনের গান

হিন্দি ভাষার চলচ্চিত্র
১৯৬৩-এর চলচ্চিত্র
১৯৬০-এর দশকের হিন্দি ভাষার চলচ্চিত্র
শচীন দেববর্মণ সুরারোপিত চলচ্চিত্র